CELEX: 62019CA0112
Language: et
Date: 2020-10-28 00:00:00
Title: Kohtuasi C-112/19: Euroopa Kohtu (kümnes koda) 28. oktoobri 2020. aasta otsus (Verwaltungsgericht Aacheni eelotsusetaotlus – Saksamaa) – Marvin M. versus Kreis Heinsberg (Eelotsusetaotlus – Direktiiv 2006/126/EÜ – Artikli 2 lõige 1 ja artikli 11 lõige 4 – Juhiluba – Vastastikune tunnustamine – Tunnustamiskohustuse ulatus – Välja vahetatud juhiluba – Väljavahetamine, mis toimus, kui juhiloa väljastanud liikmesriik oli juhtimisõiguse ära võtnud – Pettus – Keeldumine tunnustada väljavahetamise teel väljastatud juhiluba)

14.12.2020   
            
            
               ET
            
            
               Euroopa Liidu Teataja
            
            
               C 433/8
            
         
      Euroopa Kohtu (kümnes koda) 28. oktoobri 2020. aasta otsus (Verwaltungsgericht Aacheni eelotsusetaotlus – Saksamaa) – Marvin M. versus Kreis Heinsberg
      (Kohtuasi C-112/19) (1)
      
      (Eelotsusetaotlus - Direktiiv 2006/126/EÜ - Artikli 2 lõige 1 ja artikli 11 lõige 4 - Juhiluba - Vastastikune tunnustamine - Tunnustamiskohustuse ulatus - Välja vahetatud juhiluba - Väljavahetamine, mis toimus, kui juhiloa väljastanud liikmesriik oli juhtimisõiguse ära võtnud - Pettus - Keeldumine tunnustada väljavahetamise teel väljastatud juhiluba)
      (2020/C 433/07)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Aachen
      
         Põhikohtuasja pooled
      
      
         Kaebaja: Marvin M.
      
         Vastustaja: Kreis Heinsberg
      
         Resolutsioon
      
      
                  1.
               
               
                  Euroopa Parlamendi ja nõukogu 20. detsembri 2006. aasta direktiivi 2006/126/EÜ juhilubade kohta artikli 2 lõiget 1 tuleb tõlgendada nii, et selles ette nähtud juhilubade vastastikune tunnustamine ilma ühegi formaalsuseta on kohaldatav selle direktiivi artikli 11 lõike 1 alusel toimunud väljavahetamise kaudu väljastatud juhiloa suhtes, kui selles direktiivis ette nähtud eranditest ei tulene teisiti.
               
            
                  2.
               
               
                  Direktiivi 2006/126 artikli 11 lõike 4 teist lõiku tuleb tõlgendada nii, et see lubab liikmesriigil keelduda juhiluba, mis on saadud selle direktiivi artikli 11 lõike 1 kohase väljavahetamise kaudu, tunnustamast põhjusel, et see liikmesriik oli väljavahetatava juhiloa omajalt enne juhiloa väljavahetamist juhtimisõiguse ära võtnud.
               
            
         (1)  ELT C 172, 20.5.2019.